cyanic-selkie/wikianc huggingface dataset:
Սահակ Գ Ձորոփորեցի
Եղել է Ուտիքի Ռոտ Պարսյան գավառի եպիսկոպոս։ Ընտրվելով կաթողիկոս, նորոգել է կապը Աղվանից եկեղեցու հետ, շարունակել Աղվանից Իսրայել եպիսկոպոսի՝ հոներին քրիստոնյա դարձնելու քարոզչությունը։ Աթոռակալությունը ընթացել է Հայաստանի նվաճման համար արաբա-բյուզանդական պատերազմների և արշավանքների ծանր ժամանակաշրջանում։ Բյուզանդական կայսր Հուստինիանոս II-ը, գրավելով Հայաստանը, Սահակ Գ Ձորոփորցուն տարել է (մոտ 693 թվականին) Կոստանդնուպոլիս, նպատակ ունենալով նրան և Հայոց եկեղեցուն պարտադրել քաղկեդոնականություն։ Հուստինիանոսի գահընկեցությունից (695) հետո Սահակ Գ Ձորոփորցին վերադարձել է հայրենիք և շարունակել աթոռակալությունը։ Հայաստանի առաջին արաբ ոստիկան Աբդալլահը 702 թվականին ձերբակալել է Սահակ Գ Ձորոփորցուն և ուղարկել Դամասկոս։ Երբ ապստամբ հայ իշխանները Վարդանակերտի ճակատամարտում 703 թվականին ջարդել են Աբդալլահի ջոկատը, Սահակ Գ Ձորոփորցին մեկնել է Խառան, կանխելու զորավար Մուհամմադ Օկբայի պատժիչ արշավանքը Հայաստան։ Սահակ Գ Ձորոփորցին մահացել Է, արաբ զորավարին թողնելով աղերսագիր, որը Ղևոնդ պատմիչը զետեղել է իր երկում։ Սահակ Գ Ձորոփորցին հեղինակ է նաև շարականների և ճառերի, նշանավոր են Սահակ Խաչին ընծայված մեկնողական բնույթի շարականը և ծաղկազարդի տոնախմբությանը ձոնված «Ճառ Արմավենյացը»։ Սահակ Գ Ձորոփորցու անունով պահպանվել է հունարեն մի կեղծ գրություն, որով իբր նա դատապարտում է Հայոց եկեղեցու հավատը և ժողովրդին կոչում ընդունել քաղկեդոնականություն։
Կաթողիկոսական գահին Սահակ Գ Ձորոփորեցուն նախորդել է Իսրայել Ա Ոթմսեցուն, հաջորդել՝ Եղիա Ա Արճիշեցին։
Արտաքին հղումներ
Կատեգորիա:Հայ մատենագիրներ
Վենեսուելայի դրոշ
Վենեսուելայի դրոշը, Վենեսուելայի խորհրդանիշերից է։ Այն ընդունվել է 2006 թ. մարտի 12-ին։ Լայնքի և երկայնքի հարաբերակցությունը 2։3 է։
Ջուր (տարր)
Ջուր (տարր), սկզբնական տարր, համաշխարհային տարրերից չորրորդը դասական փիլիսոփայության և միջնադարյան փիլիսոփայության, ալքիմիայի, օկուլտականության, աստղագուշակության և դհարմական կրոնների մեջ։
Ջրի մասին անտիկ պատկերացումները
Պլատոնի պատկերացմամբ ջրի խորհրդանիշը իկոսաէդրն է ։ Ըստ Արիստոտելի՝ ջուրը իրենից ներկայացնում էր միասնական սկզբանական վիճակերից մեկը, իսկ ավելի հստակ՝ խոնավությունը։ Արիստոտելի Կոորդինատների երկրակենտրոն համակարգը իր մեջ ներառում էր ենթադրություն, որ Տիեզերքի կենտրոնի շուրջ (Երկրի կենտրոնի) գտնվում են չորս տարրերի հաջորդական ոլորտները՝ դրանց ծանրության նվազեցման կարգով (Ջուրը երկրորդն է), ավելի բարձրում գտնվում են երկնային ոլորտները ։
Թալես Միլեթացու փիլիսոփայությունում ջուրը զբաղեցնում է կարևորոգույն տեղ և հանդիսանում է բոլոր առարկաներից առաջնայինն ու հիմնականը։ Կոսմոգոնիայում խոսվում է այն մասին, որ երկրի սկավառակը լողում է անծայրածիր օվկիանոսում՝ փակված երկնքի կափարիչի կիսագնդով ։
Ջուրը հինդուիզմի փիլիսոփայության մեջ
Ըստ հինդուիզմի՝ Ջրի մետատարրը պարունակվում է Սվադիստան չակրայում, որը համապատասխանում է նյութի հեղուկ ագրեգատային վիճակին։ Այն մարդու շրջապատում ցույց է տալիս նյութական աշխարհի այն մասը, որը այն կարող է զգալ իր հակումների միջոցով ։
Ջուրը բուդդայականությունում
Բուդդիզմում ջուրը սամսարայի և Բուդդայի իմաստնության խորհրդանիշն է։ Սրբազան նշանակություն է տրվում վարդապետի գլուխը ջրով ցողելու գործընթացին՝ «աչարյաի»՝ ուսուցչի կարգավիճակ ձեռք բերելիս։
Ջուր և նումերոլոգիա
«Ծիսակարգերի գրքում» (Լի ցզի՝ 礼记) «Կիսալուսնային հրամաններ» (Յուե Լին՝ 月令) գլխում աղի համին (Ջրին) վերագրվում է 6 թիվը։
Ջուրը աստղագուշակությունում
Աստղագիտությունում ջուրը 4 տրիգոններից մեկն է։ Ջրի տրիգոնին վերաբերում է Ձուկ, Խեցգետին և Աղեղնավոր կենդանակերպի նշանները։ Ջուրը մատնանշում է զգացմունքայնությունը, հուզականությունը, ճկունությունը, երևակայությունը։ Համապատասխանում է ֆլեգմատիկ խառնվածքին։
Ջուրը արարողակարգային մոգությունում
Ջուրը և հունական այլ դասական տարրեր ներառվել են Ոսկե արշալույս համակարգում ։ Տարրի խորհրդանիշը բաժակն է ։ Յուրաքանչյուր տարր ունի իր հետ կապված մի քանի էակ (հոգի)։ Ջրի հետ կապված է Գաբրիել հրեշտակապետը և ջրային էլեմենտալները (ունդինաներ) ։
Յունիկոդ
Յունիկոդում կա ջրի ալքիմիական խորհրդանիշը
Ծանոթագրություններ
Կատեգորիա:Ջուր Կատեգորիա:Խորհրդանիշներ Կատեգորիա:Աստղագուշակություն
Շերվան
Շերվան, գյուղակ Արևմտյան Հայաստանում, Վանի վիլայեթի Ջուլամերկի գավառակում ։ Գտնվում էր Ջուլամերկ քաղաքից 23 կմ հյուսիս-արևելք, Մեծ Զաբ գետի ձախ ափից 1-1.5 կմ հեռու, սարավադնի վրա։
Բնակչություն
XIX դարի վերջերին ուներ 4 կամ 6 տուն քուրդ բնակիչ։
Տնտեսություն
Բնակչության հիմնական զբաղմունքը անասնապահությունն էր ։
Ծանոթագրություններ
Կատեգորիա:Արևմտյան Հայաստանի գյուղեր
Գրին շրջան (Այովա)
Գրին շրջան (Greene County), ԱՄՆ Այովա նահանգի 99 վարչական միավորներից մեկը։ Ընդհանուր տարածությունը 1.471 կմ² է, բնակչությունը՝ 9.336 մարդ (2010 թ. տվյալներով)։ Շրջկենտրոնն է Ջեֆերսոն բնակավայրը։ Կազմավորվել է 1851 թ.։
(4198) Պանտերա
(4198) Պանտերա (Panthera), աստերոիդ աստերոիդների հիմնական գոտում։ Հայտնաբերվել է 1983 թվականի փետրվարի 11-ին Նորման Թոմասի կողմից Անդերսոն Մեսայում ։
Գրին շրջան (Այովա)
Կատեգորիա:Այովայի շրջաններ
(4198) Պանտերա
Միջին հեռավորությունը Արեգակից կազմում է 3,123379 ա. մ., առավելագույնը մոտենում է 2,7537 ա. մ. հեռավորության վրա և հեռանում 3,4931 ա. մ. ։ Արեգակի շուրջ մեկ ամբողջական պտույտ է կատարում 2016,21 երկրային օրվա ընթացքում, իր ուղեծրով շարժվելով միջինում 0,178553 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,38° անկյուն։
Արտաքին հղումներ
Կատեգորիա:1983 թվականին հայտնաբերված աստղագիտական մարմիններ Կատեգորիա:Նորման Թոմասի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ագարակ (Երզնկայի գավառ)
Ագարակ, գյուղ Արևմտյան Հայաստանում, Էրզրումի վիլայեթի Երզնկայի գավառում, Երզնկա քաղաքից 15 կմ հարավ-արևելք՝ արգավանդ հարթավայրում։
XX դարի սկզբին ուներ 68 տուն հայ բնակիչ։ Բնակչության հիմնական զբաղվածությունը անասնապահությունն ու երկրագործությունն էր։
Գյուղը թուրքերի կողմից ավերվել է Առաջին համաշխարհային պատերազմի տարիներին։ Բնակչության մեծ մասը զոհ է գնացել 1915 թ. Մեծ եղեռնի ժամանակ։ Կենդանի մնացածները բնակություն են հաստատել տարբեր երկրներում ։
Ծանոթագրություններ
Կատեգորիա:Արևմտյան Հայաստանի գյուղեր
Նովի Մայդան (գյուղ, Դերաժնյայի շրջան)
Նովի Մայդան (Новий Майдан), գյուղ Ուկրաինայի Խմելնիցկիի մարզի Դերաժնյայի շրջանում։
2001 թվականի տվյալներով Նովի Մայդան գյուղում բնակվում էր 98 մարդ։ Բնակավայրը զբաղեցնում է 0,435 կմ² տարածք։ Բնակչության խտությունը կազմում էր 225,29 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Դերաժնյայի շրջանի բնակավայրեր Կատեգորիա:Ուկրաինայի գյուղեր Կատեգորիա:1648 թվականին հիմնադրված բնակավայրեր
Եվգենի Ֆեյնբերգ
Եվգենի Լվովիչ Ֆեյնբերգ (Евгений Львович Фейнберг, ), ականավոր տեսաբան ֆիզիկոս, Ռուսաստանի ԳԱ ակադեմիկոս (1997 թ․, թղթակից անդամ 1966 թ․-ից)։
Կենսագրություն
Ավարտել է Մոսկվայի պետական համալսարանը (1935 թ․) և ասպիրանտուրան (1938 թ․)։ Հետո աշխատել է ԽՍՀՄ ԳԱ Լեբեդևի անվան ֆիզիկայի ինստիտուտի Տեսական բաժնում (1938 թ․-ից) ավելի քան 60 տարի։ Նիժեգորոդսկու պետական համալսարանի պրոֆեսոր (1944—1946 թ․), Մոսկվայի ինժեներա-ֆիզիկական ինստիտուտի պրոֆեսոր (1946—1954 թ․)։ Ֆիզիկամաթեմատիկական գիտությունների դոկտոր 1946 թ․-ից։ Լեբեդևի անվան ֆիզիկայի ինստիտուտի ադմինիստրացիայի խորհրդական 1988 թ․-ից։ Մտերիմ է եղել Անդրեյ Սախարովի հետ։ Կինը, Վալենտինա Ջոզեֆովնա Կոնենը, երաժշտաբան էր։
Արտաքին հղումներ
Կատեգորիա:Մոսկվայի պետական համալսարանի շրջանավարտներ Կատեգորիա:ԽՍՀՄ ԳԱ ակադեմիկոսներ Կատեգորիա:Բաքու քաղաքում ծնվածներ Կատեգորիա:ԽՍՀՄ Պետական մրցանակի դափնեկիրներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:Ռուս ֆիզիկոսներ Կատեգորիա:Ֆիզիկոսներ այբբենական կարգով Կատեգորիա:ԽՍՀՄ ԳԱ թղթակից անդամներ Կատեգորիա:20-րդ դարի ֆիզիկոսներ Կատեգորիա:Տեսական ֆիզիկոսներ Կատեգորիա:Մոսկվայի պետական համալսարանի դասախոսներ Կատեգորիա:Ֆիզիկամաթեմատիկական գիտությունների դոկտորներ Կատեգորիա:Խորհրդային ֆիզիկոսներ Կատեգորիա:Ռուսաստանի ԳԱ իսկական անդամներ
ՄԱԿ-ի պատժամիջոցներ
ՄԱԿ-ի պատժամիջոցներ, ՄԱԿ-ի Անվտանգության խորհրդի կողմից պետության (նրա տարածքի մի մասի կամ կոնկրետ որոշակի անձանց) նկատմամբ ձեռնարկվող հարկադրանքի միջոցներ, որոնք հրաժարվում են կատարել միջազգային պատասխանատվության իրավահարաբերությունից բխող պարտականությունները  ։
ՄԱԿ-ի պատժամիջոցները միջանկյալ միջոցներ են, որոնք ավելի խիստ են, քան բանավոր դատապարտումը, բայց ավելի քիչ կոշտ, քան ուժի կիրառումը։ Պատժամիջոցների կիրառման մասին որոշումն ընդունվում է ՄԱԿ-ի ԱԽ-ի բանաձևերով։
Բացի այդ, մինչ այժմ բանավեճային հարց են մնում այն սուբյեկտները, որոնք իրավունք ունեն պատժամիջոցներ կիրառել։ Պատժամիջոցների զարգացմումն ունի ավելի քան երկու հազար տարվա պատմություն ։ Միջնադարի ժամանակաշրջանում նման միջոցներ են ստանում նորմատիվային ամրագրումը և «ռեպրեսիաներ» անվանումը։ Պատժամիջոցները նրանք սկսել են անվանվել Առաջին համաշխարհային պատերազմից հետո Ազգերի Լիգայի կանոնադրության մեջ։ ՄԱԿ-ի ստեղծումից հետո այդ միջոցներն ամրագրվել են ՄԱԿ-ի Կանոնադրության VII  բաժնում։ 1945-1990 թվականների ընթացքում ՄԱԿ-ի պատժամիջոցները կիրառվել են միայն երկու անգամ ։
Մինչև վերջերս դրանք համապարփակ բնույթ էին կրում և նախատեսում էին ՄԱԿ-ի ԱԽ բանաձևերի համաձայն ՄԱԿ-ի անդամ բոլոր պետությունների կողմից պատժամիջոցների օբյեկտ-պետության հետ առևտրի լիակատար էմբարգո հայտարարել։ Նման պատժամիջոցների են ենթարկվել Իրաքն ու Հարավսլավիան, փոքր-ինչ պակաս չափով՝ Հայիթին ու Հարավային Ռոդեզիան (այժմ՝ Զիմբաբվե)։ Այսօրվա դրությամբ ՄԱԿ-ի պատժամիջոցներն իրենց մեծամասնությամբ արգելք են ներկայացնում այն անձանց ուղևորության կամ ակտիվների սառեցման համար, որոնք Անվտանգության խորհրդի կողմից մտցվել են այսպես կոչված «սև ցուցակում» կամ զենքի մատակարարումների էմբարգո՝ պատժամիջոցների օբյեկտ պետություն։ Նման պատժամիջոցները կոչվում են «կետային» կամ «նպատակասլաց»   ։
2009 թվականի օգոստոսի 12-ի դրությամբ պատժամիջոցները անվտանգության խորհրդի կողմից կիրառվել են 19 անգամ ։
Հասկացություն
Այսօրվա դրությամբ ՄԱԿ-ի պատժամիջոցների տերմինը օգտագործվում է երկու իմաստով։ Դրա տակ հասկանում են․
Ընդ որում, անմիջապես Միավորված ազգերի կազմակերպությունը որդեգրել է երկրորդ դիրքորոշումը։ Այսպիսով․
ՄԱԿ-ի պատժամիջոցները ոչ ռազմական, ավելի մեծ չափով տնտեսական, հարկադրանքի միջոցների համակարգ են, որոնց կիրառման մասին որոշումն ընդունվում է ՄԱԿ-ի Անվտանգության խորհրդի կողմից՝ ՄԱԿ-ի կանոնադրության 41-րդ հոդվածի հիման վրա, միջազգային խաղաղության և անվտանգության օրինախախտ պետության (դրա տարածքի մի մասի կամ կոնկրետ որոշակի անձանց) նկատմամբ։ ՄԱԿ-ի պատժամիջոցների կիրառման նպատակն է դադարեցնել նման իրավախախտումը և ապահովել իրավախախտող պետության կողմից պարտականությունների կատարումը, որոնք բխում են պատասխանատվության իրավահարաբերությունից։
Պատժամիջոցները, առանց զինված ուժի կիրառման, միջանկյալ միջոցների դեր են խաղում, որոնք ավելի խիստ են, քան բանավոր դատապարտումը, բայց ավելի քիչ կոշտ, քան ուժի կիրառումը։
Պատժամիջոցները սահմանվում են ՄԱԿ-ի ԱԽ-ի բանաձևի հիման վրա։
«Հարկադրանքի միջոցների» հայեցակարգի հարաբերությունը «պատժամիջոցներ» տերմինի հետ
Հարկադրանքի միջոցները բառի լայն իմաստով ընդգրկում են դելինկվենտի համար բոլոր անբարենպաստ հետևանքները, որոնք բխում են պատասխանատվության իրավահարաբերությունից։ Մինչդեռ միջազգային իրավունքի գիտությունն աչքի է ընկնում «հարկադրանքի միջոցներ» տերմինի էության մասին կարծիքների բազմազանությամբ ։
Ելնելով ՄԱԿ-ի կանոնադրության տեքստից, որտեղ «հարկադրանքի միջոցներ» բառակապակցությունն օգտագործվում է մի քանի անգամ, կարելի է եզրակացնել, որ կանոնադրության մշակողները դրանում մի փոքր այլ իմաստ են ներդրել, ի տարբերություն այսօր հասկացվածի։ Այսպես, հարկադրական միջոցներ ասելով նկատի են առնվում միջազգային խաղաղության և անվտանգության պահպանման անվտանգության խորհրդի գործողությունները, որոնք ձեռնարկվել են ՄԱԿ-ի Կանոնադրության VII գլխի հիման վրա ։ Նման միջոցառումները կարող են լինել ինչպես զինված ուժի օգտագործմամբ, այնպես էլ առանց դրա։ Սակայն, ելնելով անվտանգության խորհրդի պաշտոնական փաստաթղթերի տեքստի վերլուծությունից, նման միջոցները կոչվում են ոչ այլ կերպ, քան «պատժամիջոցներ», չնայած այն բանին, որ կանոնադրության տեքստում «պատժամիջոցներ» եզրույթն ընդհանրապես չի օգտագործվում։
Պատժամիջոցների տեսակներ
ՄԱԿ-ի գոյության ավելի քան կեսդարյա պատմության ընթացքում պատժամիջոցների կիրառման պրակտիկան զգալի հիմք է ստեղծել դրանց ձևերի և տեսակների համակարգման համար։ Միջազգային իրավական գրականության մեջ բազմիցս փորձեր են արվել պատժամիջոցների որոշակի դասակարգում մտցնել ։ Սակայն տարբեր գիտնականների կողմից պատժամիջոցներով է ներառվել իրավաչափերի, ինչպես նաև երբեմն անիրավաչափ, հարկադրանքի միջոցների խիստ ընդլայնված կամ չափազանց նեղացված ցանկը։ Ելնելով արդեն շարադրվածից՝ կարելի է տալ ընդհանուր բնույթի միջազգային-իրավական պատժամիջոցների նման դասակարգում։ ՄԱԿ-ի Կանոնադրության VII բաժնին համապատասխան ընդունված անվտանգության խորհրդի բանաձևերի հիման վրա պետությունների կամ միջազգային կազմակերպությունների կողմից իրականացվող պատժամիջոցները․
Այսօր առավել տարածված պատժամիջոցներն են ՄԱԿ-ի պատժամիջոցների այնպիսի տեսակները, ինչպիսիք են․
ՄԱԿ-ի պատժամիջոցների պատմություն
Մինչ պատժամիջոցներն ամրագրվել էին ՄԱԿ-ի կանոնադրության մեջ (կանոնադրության համաձայն՝ կոչվում են «հարկադիր միջոցներ»), դրանք անցել են երկար էվոլյուցիա՝ փոխվելով և հարմարվելով միջազգային հարաբերությունների զարգացման տարբեր պատմական ժամանակաշրջաններին։ Երկար ժամանակ նման միջոցները կոչվում էին բռնաճնշումներ, հետո, Ազգերի Լիգայի ստեղծումից հետո, տարածվում է գտել պատժամիջոց տերմինը։
ՄԱԿ-ի պատժամիջոցների զարգացումը պայմանականորեն կարելի է բաժանել այնպիսի ժամանակահատվածների, ինչպիսիք են․
ՄԱԿ-ի պատժամիջոցները 1945 թվականից մինչև 1990 թվական
Պատժամիջոցների ինստիտուտի զարգացման հաջորդ քայլը 1945 թվականին Միավորված ազգերի կազմակերպության ստեղծումն էր։ ՄԱԿ-ի հիմնադիրները որոշել են արմատապես փոխել հարկադիր միջոցների նախկին համակարգը և այդ նպատակով ՄԱԿ-ի Կանոնադրության մեջ ներառել են մի շարք առաջադեմ դրույթներ, որոնք կոչված են ապահովելու միջազգային խաղաղության և անվտանգության պահպանումը։ ՄԱԿ-ի կանոնադրության համաձայն՝ Անվտանգության խորհուրդը իրավունք է ստացել որոշել խաղաղության ցանկացած սպառնալիքի, խաղաղության ցանկացած խախտման կամ ագրեսիայի ակտի առկայությունը։ ՄԱԿ-ի կանոնադրության նման նորմը, ի տարբերություն այն նորմի, որն ամրագրված էր Ազգերի Լիգայի կանոնադրության մեջ և նախատեսում էր անդամ պետությունների՝ ագրեսիայի փաստն ինքնուրույն որոշելու իրավունքը, ապահովել է պետությունների կենտրոնացված արձագանքը միջազգային իրավախախտումներին։ Այնպես որ, 41-րդ հոդվածը ՄԱԿ-ի կանոնադրության նախատեսում է այնպիսի հարկադրանքի միջոցներ, առանց օգտագործման զինված ուժի որպես «ամբողջական կամ մասնակի տնտեսական հարաբերությունների ընդմիջում, երկաթուղային, ծովային, օդային, փոստային, հեռագրային, ռադիոյի կամ այլ միջոցների հաղորդագրության, ինչպես նաև դիվանագիտական հարաբերությունների խզման» ։
Չնայած նման գործիքի արտաքին արդյունավետությանը, առաջին անգամ Անվտանգության խորհուրդը ՄԱԿ-ի կանոնադրության 41-րդ հոդվածին հղում է արել միայն 1966 թվականի դեկտեմբերի 16-ին, երբ իր № 232  բանաձևում պետություններին պարտավորեցրել է որոշակի հարկադրանքի միջոցներ ձեռնարկել Հարավային Ռոդեզիայի դեմ։ Այդ պատժամիջոցները չեղարկվել են 1979 թվականի դեկտեմբերի 21-ի 460 (1979) բանաձևով։ Մինչև 1990 թվականը անվտանգության խորհրդի կողմից պատժամիջոցները կիրառվել են միայն երկու անգամ՝ Հարավային Ռոդեզիայի (ինչպես արդեն նշվել է) և ՀԱՀ-ի նկատմամբ, 1977 թվականի նոյեմբերի 4-ի 418 (1977) բանաձևով, երբ զենքի մատակարարման էմբարգո է սահմանվել (դադարեցվել է 1994 թվականի մայիսի 25-ի 919 (1994) բանաձևով)։
Համապարփակ պատժամիջոցներ (1990-1998)
Իրաքի կողմից Քուվեյթի տարածքի բռնակցումից հետո 1990 թվականի օգոստոսի 2-ին ՄԱԿ-ի պատմության մեջ սկսվեց պատժամիջոցների կիրառման նոր դարաշրջան։ 1990 թվականի օգոստոսի 6-ին ՄԱԿ-ի Անվտանգության խորհուրդը ընդունեց 661 (1990) բանաձևը, որը նախատեսում էր առանց զենքի կիրառման հարկադրանքի միջոցների կիրառում Իրաքի և Քուվեյթի դեմ Կանոնադրության VII գլխի դրույթներին համապատասխան։ Նման միջոցառումների գործողության տակ են հայտնվել ցանկացած ապրանք, բացառություն են կազմել միայն մատակարարումները, որոնք նախատեսված են բացառապես բժշկական նպատակների համար, և սննդամթերքի մատակարարումը հումանիտար օգնության շրջանակներում։ Սակայն համապարփակ հարկադրանքի միջոցները Իրաքում տնտեսական և սոցիալական վիճակի էական վատթարացում են առաջացրել։ 1990 թվականից մինչև 1995 թվականն ընկած ժամանակահատվածում իրաքյան դինարը ԱՄՆ դոլարի նկատմամբ էժանացել է ավելի քան 20 անգամ ։ ՄԱԿ-ի Անվտանգության խորհրդի պրակտիկայում համապարփակ պատժամիջոցների կիրառման ևս մեկ օրինակ է 1994 թվականին Հաիթիի դեմ ՄԱԿ-ի կանոնադրության VII բաժնին համապատասխան հարկադրանքի միջոցների սահմանման դեպքը։ Բնակչության համար առավել շոշափելի, բացասական հետևանքներից մեկը 1992 թվականի մայիսի 30-ին Հարավսլավիայի նկատմամբ Համապարփակ պատժամիջոցների սահմանումն էր։ Նման էմբարգոյի հետևանքները զգալի վնաս են հասցրել ինչպես երկրի տնտեսությանը, այնպես էլ բնակչության անպաշտպան շերտերին։ Հումանիտար բացասական հետևանքների ևս մեկ օրինակ են համապարփակ պատժամիջոցները, որոնք նախատեսում են օդային փոխադրումների էմբարգո, որոնք սահմանվել են ՄԱԿ-ի Անվտանգության խորհրդի 748 (1992) և 843 (1993) Լիբիայի վերաբերյալ բանաձևերի կողմից։ Լիբիայում փաստահավաք առաքելության զեկույցներում նշվում է, որ պատժամիջոցները «համապարփակ, անբարենպաստ հետևանքներ են առաջացնում երկրի բնակչության և տնտեսության կենսապայմանների համար» ։ Մասնավորապես, գործազրկության մակարդակը այնտեղ աճել է 1-ից մինչև 12%-ով, արագացել է գնաճի տեմպերը, շատ ապրանքների գներն աճել են ավելի քան 200 տոկոսով ։
Թիրախային պատժամիջոցների անցում
Համապարփակ ոչ ռազմական պատժամիջոցների կիրառման հետևանքով առաջացած բացասական հետևանքները պայմանավորված էին այն հայեցակարգով, որը երկար ժամանակ պահպանում էր ՄԱԿ-ի Անվտանգության խորհուրդը հարկադրանքի միջոցների կիրառման իր գործունեության մեջ։ Բնակչության համար անբարենպաստ տնտեսական միջավայրի միջոցով պատժամիջոցների ստեղծումը ենթադրաբար կարող է հանգեցնել վերջինիս ճնշմանը երկրի կառավարության վրա ՝ այնպիսի գործողություններ հրահրելու համար, որոնք կապահովեն պատժամիջոցների ռեժիմի վերացումը պետությունից ։
Արդյունքում՝ համապարփակ պատժամիջոցների կիրառման քննադատությունը հանգեցրել է ՄԱԿ-ի Անվտանգության խորհրդի կողմից արդյունավետ այլընտրանքի աստիճանական որոնմանը։ Հիմնվելով համապարփակ պատժամիջոցների խնդիրներին նվիրված ՄԱԿ-ի սեմինարների հանձնարարականների, ինչպես նաև պատժամիջոցների կոմիտեների կողմից արված առաջարկությունների վրա՝ ՄԱԿ-ի Անվտանգության խորհուրդն աստիճանաբար սկսել է անցնել այսպես կոչված «կետային պատժամիջոցների» կիրառման պրակտիկային։ Նման պատժամիջոցները ենթադրում են ազդեցություն անմիջականորեն կառավարության անդամների և ընդհանրապես իշխող վերնախավի կամ զինծառայողների վրա, այլ կերպ ասած, այդ «պատժամիջոցները, որոնք ուղղված են այն անձանց վրա, որոնք անմիջական պատասխանատվություն են կրում ոչ իրավաչափ քաղաքականության համար» ։ Նման օրինական ճնշման շրջանակներում կարող են կիրառվել այնպիսի միջոցներ, ինչպիսիք են արտասահմանում ֆինանսական ակտիվների վրա արգելանք դնելը, օտարերկրյա ֆինանսական շուկաների հասանելիության սահմանափակումները, զենքի մատակարարման էմբարգոն, արտասահմանյան երկրներ այցելությունների արգելքը և այլն։ Դրանք իրականացվում են ինչպես միջազգային իրավախախտումների հետ կապված անձանց, այնպես էլ այն ձեռնարկությունների կամ կառավարությանը պատկանող ցանկացած օբյեկտների նկատմամբ։ Բացի այդ, նրանց կարելի է դասել տարբեր տեսակի էմբարգո մատակարարման օբյեկտների, որոնք չեն օգտագործվում բնակչության առօրյա կամ ցանկացած այլ խաղաղ նպատակներով։
Պատժամիջոցների ընդունման ընթացակարգ
Պատժամիջոցների կիրառման մասին որոշումը կայացնում է ՄԱԿ-ի Անվտանգության խորհուրդը։ Նման որոշումներն ընդունվում են սովորական կարգով, ընդ որում՝ ներառյալ ՄԱԿ-ի Անվտանգության խորհրդի բոլոր մշտական անդամների համընկնող ձայները։ ՄԱԿ-ի կանոնադրության VI և VII գլուխների դրույթներից հետևում է, որ պատժամիջոցների կիրառումից առաջ ՄԱԿ-ի մարմինները, մասնավորապես ՄԱԿ-ի Անվտանգության խորհուրդը և ՄԱԿ-ի Գլխավոր ասամբլեան, լիազորված են օգտագործել խաղաղ կարգավորման բոլոր հնարավոր միջոցները։ Այսպիսով, պատժամիջոցները պետք է կիրառվեն միայն այն դեպքում, եթե ամբողջովին բացակայում են հնարավորությունները կամ սպառված են հակամարտության համաձայնեցված կարգավորման բոլոր միջոցները։ Բանաձևի ընդունումից հետո, որը պետք է պարտադիր հղում կատարի ՄԱԿ-ի կանոնադրության VII բաժնին, պատժամիջոցները պարտադիր են դառնում բոլոր անդամ պետությունների և նույնիսկ ՄԱԿ-ի ոչ անդամների կատարման համար։ Որոշ երկրներում բանաձևի դրույթների գործողությունը նրանց տարածքում մտցնելու համար ընդունվում է համապատասխան նորմատիվ ակտ ։ Բացի այդ, ՄԱԿ-ի Անվտանգության խորհուրդը պատժամիջոցների սահմանման մասին որոշման ընդունման հետ մեկտեղ որոշում է ընդունում պատժամիջոցների օբյեկտ-երկրի նկատմամբ պատժամիջոցների հատուկ կոմիտե ստեղծելու մասին ։
Հոդվածներ
Կատեգորիա:ՄԱԿ Կատեգորիա:Միջազգային իրավունք
Գուանաբարա էկոլոգիական կայան
Գուանաբարա էկոլոգիական կայան (Estação Ecológica da Guanabara), էկոլոգիական կայան Բրազիլիայի Ռիո դե Ժանեյրո նահանգում։ Այն պաշտպանում է մանգլենիների մի տարածք Գուանաբարա ծոցում, Ռիո դե Ժանեյրո քաղաքից ոչ հեռու։
Տեղագրություն
Գուանաբարա էկոլոգիական կայանը բաժանված է Գուապիմիրին (42.49%), Իտաբորաի (35.61%) և Սան Գոնսալու (3.57%) մունիցիպալիտետների միջև՝ Ռիո դե Ժանեյրո նահանգում ։ Ափամերձ ծովային բիոմում ունի 1936 հա տարածք։ էկոլոգիական կայանը պաշտպանում է մանգլենիների մի տարածք Գուանաբարա ծոցի հյուսիս-արևելքում։ Ամբողջովին շրջապատված է Գուապի Միրիմ շրջակա միջավայրի պահպանության տարածքով ։ Կայանն ընդգրկում է Գուանաբարա ծոցի լավագույն պահպանված տարածքը՝ նվազագույն մարդկային միջամտությամբ։ Էկոլոգիական կայանի ու Գուապի Միրիմ շրջակա միջավայրի պահպանության տարածքի կառավարումը ինտեգրված է՝ համատեղ տեխնիկական, նյութական և ֆինանսական ռեսուրսներով ։
Շրջակա միջավայր
Էկոլոգիական կայանը մոտ է ծովի մակարդակին։ Ջուր ստանում է Գուապի Մակակու, Մակակու/Կասերիբու ու Գուակսինդիբա գետերից։ Ջերմաստիճանը տատանվում է 9-41 °C, իսկ միջինը` 24 °C է ։ Էկոլոգիական կայանն ընդգրկում է գետային-ծովային նստվածքների հարթ մակընթացային շրջան, որը հարուստ է օրգանական նյութերով, ինչն էլ նպաստ է բերում մանգլենիներին։ Դրանք գրեթե ամբողջությամբ ընդգրկում են էկոլոգիական կայանը, որոնք կամ առաջնային աճ են կամ երկրորդային աճ՝ վերականգնման առաջադեմ փուլում։ Մանգլենիների հիմնական տեսակներն են՝ Rhizophora mangle, Avicennia schaueriana և Laguncularia racemosa։ Մարդկանց կողմից մաքրված տարածքներում կան ներխուժող տեսակներ, ինչպիսիք են՝ կեռոնը, ոսկեգույն ձարխոտը և այլն։ Չվող թռչուններից են՝ ջրարծիվը (Pandion haliaetus), քարադրը (Charadrius semipalmatus) և կտցարը (Actitis macularius) ։
Պատմություն
Էկոլոգիական կայանի ստեղծումից առաջ տարածքը համարվում էր ծովային տարածք, որը հնարավոր չէր գրավել, բայց չնայած դրան՝ անընդհատ հարձակումներ էին տեղի ունենում շրջակա միջավայրի վրա։ Գիտական հանրությունը տեղական համայնքի ներկայացուցիչների հետ միացավ շարժմանը՝ պաշտպանելու Գուանաբարա ծոցի արևելյան մասը՝ մանգլենիների իր հազվագյուտ մնացուկներով։ Արդյունքում սա հանգեցրեց տեխնիկական ուսումնասիրության` առաջարկելով շրջակա միջավայրի պահպանության տարածք։ Նախագահի՝ 1984 թվականի սեպտեմբերի 25-ի 90.225 հրամանագրով ստեղծվեց Գուապի Միրիմ շրջակա միջավայրի պահպանության տարածքը, մինչդեռ այն տարածքը, որը կդառնար էկոլոգիական կայան, նշանակվեց վայրի բնության պահպանության գոտի՝ ավելի բարձր պաշտպանության մակարդակով։ Գուակսինդիբա Մակակու/Կասերիբու գետերի միջև եղած միջավայրի յուրահատուկ կարևորության պատճառով, Բրազիլիայի շրջակա միջավայրի և վերականգնվող բնական պաշարների ինստիտուտը առաջարկեց ստեղծել էկոլոգիական կայան՝ տարածքը ամբողջությամբ պաշտպանելու համար, ինչը կնպաստի տարածքում ծովային կյանքի ավելացմանն ու ավանդական արդյունահանող գործունեության կայունության ապահովմանը ։
Գուանաբարայի էկոլոգիական կայանը ստեղծվել է 2006 թվականի փետրվարի 15-ի դաշնային հրամանագրով՝ Գուանաբարա ծոցում և դրան հարակից կենդանական և բուսական աշխարհի մանգլենիների մնացորդները պահպանելու, ինչպես նաև գիտական հետազոտություններին աջակցելու նպատակով ։ Կառավարվում է Չիկո Մենդեսի Կենսաբազմազանության պահպանության ինստիտուտի կողմից։ Էկոլոգիական կայանը դասվում է որպես Բնության պահպանության միջազգային միության Iա կատեգորիա (խիստ բնական արգելոց) ։ Պարկն ընդգրկվել է Կենտրոնական Ռիո դե Ժանեյրոյի Ատլանտյան անտառի մոզաիկում, որը ստեղծվել է 2006 թվականի դեկտեմբերին ։ Խորհրդատվական խորհուրդը ստեղծվել է 2011 թվականի հունիսի 29-ին։ Կառավարման ծրագիրը հաստատվել է 2012 թվականի մարտի 2-ին։ 2012 թվականի հուլիսի 4-ի որոշմամբ սահմանվել են չափանիշներ, որոնք թույլ են տալիս այցելել Գուապի Միրիմ շրջակա միջավայրի պահպանության տարածք` հանգստի, կրթության կամ գիտական հետազոտության նպատակներով և էկոլոգիական կայան՝ կրթական կամ հետազոտական նպատակներով ։
Աղբյուրներ
Կատեգորիա:2006 հիմնադրումներ Բրազիլիայում Կատեգորիա:2006 հիմնադրված բնության հատուկ պահպանվող տարածքներ Կատեգորիա:Բրազիլիայի էկոլոգիական կայաններ Կատեգորիա:Բնօրինակում անաղբյուր հոդվածներ
Նիժնիե Տատմիշի (գյուղ, Ալիկովսկի շրջան)
Նիժնիե Տատմիշի (Нижние Татмыши, Анат Татмăш), գյուղ Ռուսաստանի Չուվաշիա հանրապետության Ալիկովսկի շրջանի կազմում։
Բնակչությունը 2002 թվականին գրանցված տվյալներով կազմում էր 179 մարդ։
Լարումների կենտրոնացում
Լարումների կենտրոնացման տիրույթներում լարումների բաշխման բնույթը և մեծությունները միայն որոշ դեպքերում են որոշվում առաձգականության և պլաստիկության տեսությունների մեթոդներով։ Լարումների կենտրոնացումը հիմնականում հետազոտվում է փորձարարական եղանակներով։ Լարումների կենտրոնացումը փոքրացնելու կամ վերացնելու նպատակով օգտագործվում են բեռնաթափող մակահերձեր, անցքերի և հատվածքների եզրերը ամրացվում են մակադրակներով ու կոշտության կողերով։
Տես նաև
Կատեգորիա:Առաձգականության տեսություն Կատեգորիա:Պինդ մարմնի մեխանիկա
Ասք այն մասին, թե ինչպես Պետրոս I-ը արաբին ամուսնացրեց
«Ասք այն մասին, թե ինչպես Պետրոս I-ը արաբին ամուսնացրեց» («Сказ про то, как царь Пётр ара́па женил»), խորհրդային գեղարվեստական ֆիլմ-մելոդրամա, որը 1976 թվականին բեմադրել է ռեժիսոր Ալեքսանդր Միտտան Լենինի շքանշանակիր «Մոսֆիլմ» կինոստուդիայում Ա. Ս. Պուշկինի «Պետրոս Մեծի արաբը» («Арап Петра Великого») անավարտ ստեղծագործության հիման վրա։
Ֆիլմի պրեմիերան կայացել է 1976 թվականի դեկտեմբերի 6-ին։
Սյուժե
Մի անգամ Պետրոս I-ին նվիրվում են մի փոքրիկ արաբի՝ «սևամորթ թագավորի որդու»։ Սակայն արքունիքում նա ապրում է ոչ թե որպես ստրուկ, այլ որպես թագավորի սան. թագավորը դառնում է նրա կնքահայրը՝ նրան կոչելով Իբրահիմ Պետրովիչ Հանիբալ։
Խելացի տղան, ուսումնասիրելով գիտություններ իր նոր հայրենիքում, ուղարկվում է Ֆրանսիա՝ ավելի խոր գիտելիքներ ստանալու և նուրբ վարվելաձև սովորելու համար։ Այնտեղ հայտնի դառնալով ոչ միայն որպես «բարբարոսական Ռուսաստանից» եկած խոստումնալից երիտասարդ գիտնական, այլ նաև որպես մարտիկ, որը վիրավորվել էր իսպանացիների հետ մարտում և Օռլեանի դուքսի կողմից պարգևատրվել հերոսության համար, նա դառնում է արքունիքում հայտնի մարդ և արժանանում կանանց ուշադրությանը։ Արդյունքում Հանիբալի սիրուհին, որն ամուսնացած տիկին էր, սևամորթ երեխա է լույս աշխարհ բերում, սկանդալ է ծագում, խաբված ամուսնու հետ մենամարտում Հաննիբալը սպանում է նրան, ապա արտաքսվում Ռուսաստան։
Վերադառնալով Փարիզից՝ պարահանդեսներից մեկում արաբը սիրահարվում է բոյար Գավրիլա Ռտիշչևի դստերը՝ Նատալիային, որը վախենում էր այդ սևամորթ մարդուց։ Պետրոսը որոշում է ամուսնացնել իր սանիկին Նատաշայի հետ՝ ցանկանալով Իբրահիմին կապել ռուսական հողին։ Արաբը, ենթադրելով, որ ինքը դուր չի գալիս Նատալիային և նույնիսկ վախ է առաջացնում նրա մեջ, հրաժարվում է նրան կնության առնել։ Պետրոսի, Իբրիահիմի անհնազանդության պատճառով փոխում է իր վերաբերմունքը նրա նկատմամբ և նրան արգելում է երևալ իր աչքին։
Ժամանակի ընթացքում Նատալյան հասկանում է, որ սիրում է այդ տարօրինակ, բայց հիանալի մարդուն, և ինքը է գնում նրա մոտ այն բանից հետո, երբ Իբրահիմը փորձում է կազմակերպել աղջկա հարսանիքբ իր մրցակից Միխայիլ Գովորովի հետ (որը, Հանիբալի կարծիքով, վայելում էր Նատալյայի բարեհաճությունը)։
Նրանք ներողություն են խնդրում թագավորից, սակայն նույնիսկ այդ պահին Իբրահիմը փորձում է Պետրոսին ապացուցել իր համոզմունքների ճիշտ լինելը, սակայն վերջինս ընդհատում է նրան հետևյալ խոսքերով. «Լռի՛ր, լռի՛ր, թե չէ նորից կվիճենք»։
Վիսոցկին ֆիլմում
Ըստ Վ. Ֆրիդի հուշերի՝ Վիսոցկին շատ ուրախ է եղել «ոչ խելացի աշխարհում խելացի մարդու դերը» խաղալու հնարավորության համար։ Նա խանդավառությամբ ներգրավվել է աշխատանքի մեջ ոչ միայն որպես դերասան։ Ընդամենը մի քանի օր անց Վլադիմիր Վիսոցկին ներկայացրել է ֆիլմի համար երկու երգ՝ «Разбойничья» և «Купола»։
Սակայն ֆիլմի մոնտաժման ժամանակ պարզ է դարձել, որ այդ երգերը «սահմանում են բարձրություն, որին կինոնկարն այլևս չէր կարող հասնել» ։ Չնայած արդեն որոշված է եղել, թե որ դրվագներում պետք է հնչեին այդ երգերը, Ալեքսանդր Միտտան որոշել է հրաժարվել դրանցից։
Նկարահանումների ժամանակ Վիսոցկին ապրել է «Յուրմալա» հյուրանոցում՝ Կենտրոնական Յոմաս փողոցում, որտեղ եռում էր առողջարանային կյանքը։ Լատվիայի Կոմկուսի Յուրմալայի քաղկոմի հիմնադրամից նկարահանող խմբի համար համարները տրամադրել է նրա առաջին քարտուղար Կարլիս Լիցիսը։ Դրան հասել է ֆիլմի ադմինիստրատոր Յուլիուս Կրումինշը, նա էլ պատասխանատու է եղել արտադրական գործընթացի համար և որպեսզի արտիստը չտանջվի խումհարից, նրան կեֆիր էր տվել, որին նախապես մի քիչ օղի էին ավելացնում ։
Արտաքին հղումներ
Կատեգորիա:Խորհրդային ֆիլմեր Կատեգորիա:«Մոսֆիլմ» ստուդիայի ֆիլմեր Կատեգորիա:1976 ֆիլմեր Կատեգորիա:Ալեքսանդր Պուշկինի ստեղծագործությունների էկրանավորումներ Կատեգորիա:Ռուսերեն ֆիլմեր Կատեգորիա:Խորհրդային մելոդրամա ֆիլմեր Կատեգորիա:Խորհրդային պատմական ֆիլմեր
Ելիմբետովո (գյուղ, Աբզելիլովսկի շրջան)
Ելիմբետովո (Елимбетово, Йәлембәт), գյուղ Ռուսաստանի Բաշկորտոստան հանրապետության Աբզելիլովսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Աբզելիլովսկի շրջանի բնակավայրեր
Վինյալես
Վինյալես (Valle de Viñales) - կարստե ցածրավայր Կուբայի արևմուտքում։ Հովիտը զբաղեցնում է 132 կմ² և շրջապատված է Սիեռա դե լոս Օրգանոս լեռներով։ Գտնվում է մոտ 30 կմ դեպի հյուսիս Պինար դել Ռիո նահանգի վարչական կենտրոն Վինյալես քաղաքից։ Ներառվել է ՅՈՒՆԵՍԿՕ-ի Համաշխարհային ժառանգության ցանկում՝ նկատի առնելով այդ վայրում ծխախոտի՝ ավանդական տեխնիկայով մշակությունը, ճարտարապետությունը, արհեստները, երաժշտությունը ։ Իշխանությունները միջոցներ են ձեռնարկում այս վայրերում հետիտն արշավները, ժայռամագլցումը, տեղական տուրիզմը զարգացնելու նպատակով ։
Արտաքին հղումներ
Կատեգորիա:Կուբայի ազգային այգիներ Կատեգորիա:Համաշխարհային ժառանգություն Կուբայում
Տիյանա Դապչևիչ
Տիյանա Դապչևիչ (մակեդոներեն` Тијана Дапчевиќ, ), մակեդոնացի երգչուհի, ով իր «To the Sky» երգով ներկայացրել է Մակեդոնիան Եվրատեսիլ 2014 երգի մրցույթում ։ Այդ մրցույթին, նրա հետ մեկտեղ, որպես երկրորդ՝ սատարող վոկալիստ մասնակցել է նրա կրտսեր քույրը՝ Թամաևրա Տոդևսկան, ով երկու անգամ՝ 2008 և 2019 թվականներին, ներկայացրել է Մակեդոնիան Եվրատեսիլ երգի միջազգային մրցույթում։
Տիյանա Դապչևիչը որպես երգչուհի լայն ժողովրդականություն է վայելում ոչ միայն Հյուսիսային Մակեդոնիայում, այլև Սերբիայում և բալկանյան այլ երկրներում։
Արտաքին հղումներ
Կատեգորիա:Մակեդոնացի երգչուհիներ Կատեգորիա:1976 ծնունդներ Կատեգորիա:Փետրվարի 3 ծնունդներ Կատեգորիա:Եվրատեսիլ 2014 երգի մրցույթի մասնակիցներ Կատեգորիա:21-րդ դարի երգչուհիներ
Մարիեհամն
Մարիեհամն (Mariehamn կամ Ма́арианхамина, Maarianhamina), գլխավոր քաղաք Ալանդյան կղզիներում, ինքնավար տարածք Ֆինլանդիայում։ Մեկը կղզեխմբի հիմնական նավահանգիստներից։ Քաղաքում բնակվում է կղզեխմբի ամբողջ բնակչության կեսից ավելին՝ 11 186 մարդ (2011)։ Քաղաքը, ինչպես ամբողջ ինքնավարության տարածքը ամբողջությամբ շվեդալեզու է։ Բնակչության մոտ 91 %-ի համար շվեդերենը մայրենի լեզուն է։
Էթիմոլոգիա
Հիմնադրվել է ռուսների կողմից 1861 թվականին անվանվել է կայսրուհի Մարիա Ալեքսանդրովնայի, Ռուսաստանի կայսեր՝ Ալեքսանդր II-ի անունով։ XIX դարում և XX դարի սկզբին ռուսալեզու աղբյուրներում օգտագործվել է քաղաքի անվանման շվեդական տարբերակը (Mariehamn)։  XX դարի երկրորդ կեսին, որպես ռուսական նորմատիվ գրավոր հաստատվել է Ֆինլանդիայի տարբերակը, շվեդական և ֆիննական լեզուներով թարգմանվում է Մարիայի նավահանգիստ։
Աշխարհագրական դիրքը
Քաղաքը գտնվում է թերակղզու վրա և ունի երկու նավահանգիստ արևմտյան և արևելյան ափերի մոտ։ Արևմտյան նավահանգիստը (Västerhamn) ունի միջազգային նշանակություն, քանի որ այն ապահովում է ինտենսիվ երթևեկություն դեպի Շվեդիա և մայրցամաքային Ֆինլանդիա։ Արևելյան նավահանգիստը հիմնականում զբոսանավերի նավահանգիստ է, Բալթիկ ծովի ամենամեծ նավահանգիստներից մեկը ։
Քաղաքում է նախարարների կաբինետը և Ալանդյան կղզիների խորհրդարանը՝ Լագտինգը։ Քաղաքում աշխատում են մի քանի ռադիոկայան և տեղական հեռուստաալիք (TV Åland):
Պատմություն
Տեղական լեգենդն ասում է, որ Ալանդյան կղզիների բնակիչները, ովքեր ցանկանում էին նոր նավահանգիստ հիմնել, հատուկ առաջարկում են կայսր Ալեքսանդր II-ին բնակավայրին տալ իր կնոջ անունը, որպեսզի ստանան համաձայնությունը։ Պաշտոնական պատմությունը պնդում է, որ նավահանգիստը, ընդհակառակը, հիմնադրվել է Ալեքսանդր II-ի անմիջական հրամանով, և դրա կառուցման աշխատանքները ճարտարապետի ղեկավարությամբ սկսվել են 1859 թվականին (երկու փոքր գյուղերի մոտ՝ Էվերնես (Övernäs) lang-sv | Övernäs}}) և Յոմալա, իսկ 1861 թվականին (փետրվարի 21) նոր բնակավայրը ստանում է քաղաքի կարգավիճակ և Մարիեհամն անվանումը։ : Ժամանակի ընթացքում քաղաքը զգալիորեն ավելանում է տարածքով և ընդգրկում Յոմալա համայնքի տարածքի մի մասը։
Տեսարժան վայրեր
Ալանդյան կղզիները նավագնացության երկար պատմություն ունեն։ Սեյլբոաթ-թանգարան Պոմերն խարսխված է արևմտյան նավահանգստում։ Արևելյան նավահանգիստը Սկանդինավիայի խոշորագույն զբոսանավերի նավահանգիստներից մեկն է, որտեղ տեղակայված է նաև հոլանդական Ջան Նիեվին շոգենավը (հայտնի է նաև որպես F.P. von Knorring), որը վերածվել է ռեստորանի։
Մարիհամնում կան մի քանի շինություններ, որոնք նախագծվել են ֆինն ճարտարապետ Սոնկ Լարս-ի կողմից և ներկայացնում են Ալանդյան կղզիների ճարտարապետական ​​տեսարժան վայրերը՝ Սուրբ Գեորգի եկեղեցի (1927), Ալանդ ծովային քոլեջի գլխավոր շենք (1927), քաղաքապետարան (1939)։ Գործում է Ալանդ թանգարանը։
2011 թվականի նոյեմբերի 2-ին Մարիհամնում բացվել է Մարինա Ալեքսանդրովնա կայսրուհու հուշարձանը, որի անունով էլ կոչվել է քաղաքը ։ Ամռան ամիսներին քաղաք այցելում են զգալի թվով զբոսաշրջիկներ, որոնց սպասարկելու համար կան մի քանի հյուրանոցներ և այլ հարմարություններ, այդ թվում՝ ճամբար ( Ռուսաստանի Դաշնության հյուպատոսություն, Շվեդիայի գլխավոր հյուպատոսություն), ինչպես նաև մի շարք այլ երկրների հյուպատոսական հիմնարկներ։
Ծանոթագրություններ
Կատեգորիա:Բնակավայրեր այբբենական կարգով Կատեգորիա:Ֆինլանդիայի քաղաքներ Կատեգորիա:Ֆինլանդիայի բնակավայրեր
Ռոմանով (գյուղ, Ռոժիշչեի շրջան)
Ռոմանով (Романів), գյուղ Ուկրաինայի Վոլինի մարզի Ռոժիշչեի շրջանում։
2001 թվականի տվյալներով Ռոմանով գյուղում բնակվում էր 102 մարդ։ Բնակավայրը զբաղեցնում է 6,01 կմ² տարածք։ Բնակչության խտությունը կազմում էր 16,97 մարդ/կմ²։
Արտաքին հղումներ
Կատեգորիա:Ուկրաինայի Վոլինի մարզի Ռոժիշչեի շրջանի բնակավայրեր Կատեգորիա:Ուկրաինայի գյուղեր
Գրանդի շրջան (Այովա)
Գրանդի շրջան (Grundy County), ԱՄՆ Այովա նահանգի 99 վարչական միավորներից մեկը։ Ընդհանուր տարածությունը 1.303 կմ² է, բնակչությունը՝ 12.453 մարդ (2010 թ. տվյալներով)։ Շրջկենտրոնն է Գրանդի Սենտր բնակավայրը։ Կազմավորվել է 1851 թ.։
Կատեգորիա:Այովայի շրջաններ
Նովոսյոլկա (գյուղ, Դերաժնյայի շրջան)
Նովոսյոլկա (Новосілка), գյուղ Ուկրաինայի Խմելնիցկիի մարզի Դերաժնյայի շրջանում։
2001 թվականի տվյալներով Նովոսյոլկա գյուղում բնակվում էր 534 մարդ։ Բնակավայրը զբաղեցնում է 1,51 կմ² տարածք։ Բնակչության խտությունը կազմում էր 353,64 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Դերաժնյայի շրջանի բնակավայրեր Կատեգորիա:Ուկրաինայի գյուղեր Կատեգորիա:1404 թվականին հիմնադրված բնակավայրեր
Պաուլինա Մուստերս
Պաուլինա Մուստերս (Pauline Musters, ), Նիդերլանդների քաղաքացի, որը 23 դյույմ (58 սանտիմետր) հասակ է ունեցել, գրանցվել է Գինեսի ռեկորդների գրքում՝ որպես մարդկության պատմության ընթացքում ամենացածրահասակ կինը, որի մասին հավաստի տեղեկություններ կան ։
Կենսագրություն
Ծնվել է Նիդերլանդների Հյուսիսային Բրաբանտ նահանգի Օսսենդրեխտ գյուղում 1876 թվականի փետրվարի 26-ին։ Ունեցել է երկու եղբայր և վեց քույր։ Ծնվելու ժամանակ նրա հասակը կազմում էր մոտ 12 դյույմ (30,5 սանտիմետր), այսինքն՝ հետագա կյանքի ընթացքում այն աճել է ավելի քիչ, քան կրկնակի։ Մարմնի քաշը երեք տարեկանում չի գերազանցել 9 ֆունտը, այսինքն՝ 1.36 կիլոգրամ ։
Նա հանրության առջև հայտնվել է շատ վաղ տարիքից և շուտով սկսել է ելույթ ունենալ՝ պարեր և ակրոբատիկայի արվեստ սովորելով։ 19-րդ դարի վերջին եվրոպական հասարակությունում նա որոշակի ճանաչում է ունեցել «Արքայադուստր Պոլին» բեմական կեղծանվամբ և ելույթ է ունեցել նաև գերմանական կայզերի և Նիդերլանդների թագուհի Էմմայի առջև։ Նրան նկարագրել են որպես քաղաքավարի, հանգիստ ու նուրբ կին։
Իր կարիերայի ընթացքում նա հյուրախաղերով այցելել է Բելգիա, Ֆրանսիա, Գերմանիա և Անգլիա, իսկ 1894 թվականին՝ Ամերիկայի Միացյալ Նահանգներ։ Նույն տարում նա Նյու Յորքի Պրոկտորի թատրոնում առաջնելութել է ամանորյա տոների ժամանակ։ Երկու ամիս անց՝ 1895 թվականի փետրվարի 15ին, նա մահացել է 18 տարեկանում թոքաբորբի և մենինգիտի համադրության պատճառով։ Մահվան պահին կշռել է 3,86 կգ ։
Արտաքին հղումներ
Կատեգորիա:Գինեսի գրքի ռեկորդակիրներ Կատեգորիա:Թոքաբորբից մահացածներ Կատեգորիա:Կրկեսի դերասաններ‏ Կատեգորիա:Բնօրինակում անաղբյուր հոդվածներ
Շեփիրան
Շեփիրան, գյուղ Արևմտյան Հայաստանում, Վանի վիլայեթի Աղբակի գավառում ։ Գտնվում էր Ադամակերտ քաղաքից 32 կմ հարավ-արևելք, Տարոնո գետի վերին հոսանքի ձախ ափին։
Բնակչություն
XX դարի սկզբին ուներ 30 տուն բնակիչ։
Տնտեսություն
Բնակչության հիմնական զբաղմունքը երկրագործություն, անսանապահությունն ու այգեգործությունն էր ։
Ծանոթագրություններ
Կատեգորիա:Արևմտյան Հայաստանի գյուղեր
Ջովանի Պիկո դելլա Միրանդոլա
Ջովանի Պիկո դելլա Միրանդոլա (իտալ․՝ Giovanni Pico della Mirandola, ), իտալացի մտածող, վաղ հումանիզմի ներկայացուցիչ։ Սովորել է Բոլոնjայի, Ֆեռարայի, Պադուայի համալսարաններում։ Հարել է Պլատոնյան ակադեմիային, կրել Արիստոտելի և Իբն Ռոշդի հայացքների ազդեցությունը։ Հռչակվել է 1486 թվականին տեղի ունեցած իրադարձությունների կապակցությամբ, երբ, լինելով ընդամենը 23 տարեկան մի երիտասարդ, հանդես է եկել կրոնի, փիլիսոփայության ու բնափիլիսոփայության վերաբերյալ իր համբավավոր թեզիսներով և դրանց պաշտպանության նպատակով գրած  Ճառ՝ մարդու արժանապատվության մասին երկով, որը անվանվել է "Վերածննդի մանիֆեստ", և վերածննդյան հումանիզմի առանցքային բնագիր, կոչվել նաև "Hermetic Reformation". ։ Նա համարվում է այսպես կոչված՝ քրիստոնեական Կաբալայի ավանդույթի՝ Արևմուտքի էզոթերիզմի հիմնադիրը, իսկ նրա 900 թեզիսները եղել է եկեղեցու կողմից դատապարտված ու արգելված առաջին տպագիր գիրքը ։
Միրանդոլան՝ կրոնական և փիլիսոփայական ուղղությունների հաշտեցման մասին
Ըստ Պիկո դելլա Միրանդոլայի, բոլոր կրոնական և փիլիսոփայական ուղղությունները միասնական ճշմարտության մասնավոր դրսևորումներն են, և դրանք կարելի է հաշտեցնել «փիլիսոփայական կրոնի» մեջ։ Պիկո դելլա Միրանդոլան հումանիզմի դիրքերից պնդել է, որ մարդն օժտված է կամքի ազատությամբ և կարող է անսահմանափակորեն ինքնակատարելագործվել։ Պանթեիզմի ոգով են գրված Պիկո դելլա Միրանդոլայի «Հեպտապլուս» (1490) և «Կեցության և Միակի մասին» (1496) փիլիսոփայական ստեղծագործությունները։
Լինելով իդեալիստ և զերծ չմնալով ժամանակի սնոտիապաշտական հայացքներից՝ նա, միաժամանակ, «Դատողություններ ընդդեմ աստվածային աստղագուշակության» (1495) երկում պնդել է, որ գոյություն ունեն միայն բնական ուժեր ու օրինաչափություններ։
Մահը
1494 թվականին երեսնամյա Միրանդոլան ու նրա ընկերը՝ Անջելո Պոլիցիանոն մահացել են առեղծվածային հանգամանքներում ։ Դեռ այն ժամանակ խոսակցություններ են տարածվել, որ Միրանդոլային թունավորել է իր քարտուղարը այն պատճառով, որ Պիկոն չափից դուրս սերտացրել էր իր հարաբերությունները Սավոնարոլայի հետ։
2007 թվականին նրա և Պոլիցիանոյի աճյուններն արտաշիրիմվել են Ֆլորենցիայի Սան Մարկո եկեղեցու բակում գտնված գերեզմաններից և բանիմաց մասնագետների կողմից մանրազնին հետազոտման ենթարկվել ժամանակակից տեխնոլոգիաներով ու մեթոդներով։ 2008 թվականի փետրվարին հրապարակվել են հետազոտությունների արդյունքները, որոնք ցույց են տվել, որ Միրանդոլլան ու Պոլիցիանոն մահացել են մկնդեղով թունավորված լինելու պատճառով։ Ենթադրվում է, որ նրանց սպանության պատվիրատուն եղել է Ֆլորենցիա քաղաքի սինյոր Լորենցո Մեդիչիին հաջորդած Պիերո դի Մեդիչին ։
Արտաքին հղումներ
accessible a complete resource for the reading and interpretation of the Dignity of Man.
kabbalistic works for Giovanni Pico della Mirandola
Կատեգորիա:15-րդ դարի փիլիսոփաներ Կատեգորիա:Պոլիգլոտներ Կատեգորիա:Փարիզի համալսարանի շրջանավարտներ
Աբդելկադր Բենսալահ
Աբդելկադր Բենսալահ (عبد القادر بن صالح, ), ալժիրցի պետական և քաղաքական գործիչ, 2019 թվականի ապրիլի 2-ից իրականացնում է Ալժիրի նախագահի լիազորությունները, 2002 թվականի հուլիսի 2-ից հանդիսանում է Ալժիրի Ազգային ժողովի նախագահը։
Կենսագրություն
Պաշտոնապես հաստատված է, որ Աբդելկադր Բենսալահը ծնվել է 1941 թվականի նոյեմբերի 24-ին Թլեմսեն քաղաքից ոչ շատ հեռու գտնվող Ֆելոսենում ։ սակայն մշտապես շրջանառվում է այն վարկածը, որ Բենսալահը ծնվել է Մարոկկոյում և Ալժիրի քաղաքացի է դարձել Ալժիրի անկախության համար պատերազմից հետո ։ Բեյրութում աշխատելուց հետո, որտեղ նա 1970-1974 թվականներին ղեկավարում էր Ալժիրի տեղեկատվական և մշակութային կենտրոնը, վերադարձավ Ալժիր և պետական El Chaâb թերթում աշխատեց 3 տարի, ինչից հետո՝ 1977 թվականին, ընտրվեց Թլեսմեն պրովինցիայի  ներկայացուցիչ։ 12 տարի անց՝ 1989 թվականին, Բենսալահը Սաուդյան Արաբիայում նշանակվեց Ալժիրի դեսպան։ Այդ պաշտոնը նա զբաղեցրեց մինչև 1993 թվականը  ։
Լինելով «Ազգային ժողովրդական միավորում» կուսակցության անդամ՝ 1994-1997 թվականներին եղել է Ազգային անցումային խորհրդի նախագահ և Ազգային ժողովրդական ժողովի նախագահ՝ 1997-2002 թվականներին ։
2002 թվականի հուլիսի 2-ից զբաղեցրել է խորհրդարանի վերին պալատի՝ Ազգային ժողովի նախագահի պաշտոնը ։ Նա փոխարինեց Աբդել Ազիզ Բութեֆլիկային՝ նրա կառավարման վերջին շրջանում ստանձնելով նախագահական լիազորություններից մի քանիսը, այդ թվում՝ այլ պետությունների առաջնորդներին Ալժիրում դիմավորելն ու հյուրընկալելը ։ Բենսալահը Բութեֆլիկայի հավատարիմ դաշնակիցն է. նրան սատարեց անգամ 2019 թվականի բողոքի ակցիաների ողջ ընթացքում։
Ալժիրի Սահմանադրության համաձայն՝ Բութեֆլիկայի հրաժարականից հետո ՝ 2019 թվականի ապրիլի 2-ին, Բենսալահը դարձավ երկրի նախագահի լիազորություններն իրականացնողը ։ Նրա լիազորությունների ժամկետը չի կարող 90 օրից ավելին լինել. կպաշտոնավարի մինչ նոր ընտրությունների անցկացումը, որոնց ժամանակ չի կարող մասնակցել ։
Ծանոթագրություններ
Կատեգորիա:20-րդ դարի տղամարդ գրողներ Կատեգորիա:20-րդ դարի լրագրողներ
Ագարակ (Էրզրումի գավառ)
Ագարակ, գյուղ Արևմտյան Հայաստանում, Էրզրումի վիլայեթի Էրզրումի գավառում, Էրզրում քաղաքից 13 կմ հարավ-արևմուտք՝ արգավանդ դաշտավայրում։
Պատմություն
Թուրքերի կողմի հայկական թաղամասն ավերվել է Մեծ եղեռնի տարիներին։ Բնակչության մեծ մասը զոհ է գնացել 1915 թվականի Մեծ Եղեռնին։
Ներկայումս գյուղի տեղում թուրքական Չիֆթլիկ գյուղն է։
Բնակչություն
XIX դարի վերջին քառորդում գյուղն ուներ 450 հայ և 175 եկվոր թուրք բնակիչ։
Տնտեսություն
Բնակչության հիմնական զբաղվածությունը անասնապահությունն ու երկրագործությունն էր։
Պատմամշակութային կառույցներ
Գյուղն ուներ Ս. Հակոբ եկեղեցի, որին կից գործում էր արական դպրոց ։
Ծանոթագրություններ
Կատեգորիա:Արևմտյան Հայաստանի գյուղեր
Վալվերդե դե Կամպոս
Վալվերդե դե Կամպոս (Valverde de Campos), բնակավայր և մունիցիպալիտետ Իսպանիայում։ Մտնում է Վալյադոլիդ պրովինցիայի մեջ (Կաստիլյա և Լեոն ինքնավար համայնքում) ։ Մունիցիպալիտետը գտնվում է Տյերե դե Մեդինայի շրջանի կազմում։ Զբաղեցնում է 21.22 կմ²։ Բնակչությունը 121 մարդ (2010)։ Պրովինցիայի վարչական կենտրոնից գտնվում է 42 կմ հեռավորության վրա։
Ծանոթագրություններ
Կատեգորիա:Վալյադոլիդ պրովինցիայի բնակավայրեր Կատեգորիա:Իսպանիայի բնակավայրեր Կատեգորիա:Կաստիլիա և Լեոնի բնակավայրեր
L1-նորմ հիմնական բաղադրիչների վերլուծություն
L1-նորմ հիմնական բաղադրիչի վերլուծությունը (L1-PCA) հանդիսանում է բազմաբնույթ տվյալների վերլուծության ընդհանուր մեթոդ ։ L1-PCA հաճախ ավելի նախընտրելի է ստանդարտ L2-նորմ հիմնական բաղադրիչը վերլուծությունից (PCA), երբ վերլուծած տվյալները պարունակում են հեռավոր կետեր(outliers) ։
Ինչպես L1-PCA- ն, այնպես էլ ստանդարտ PCA- ն փնտրում են ուղղահայաց ուղղություններ հիմնական բաղադրիչների համար, որոնք սահմանում են այն տեղը, որտեղ տվյալների ներկայացուցչությունը առավելագույնի հասցվում է ըստ ընտրված չափանիշի  ։ Ստանդարտ PCA-ն տվյալների ներկայացումը քանակականացնում է որպես L2- նորմայի տվյալների պրոյեկցիաների ագրեգատ կամ սկզբնական կետերի և նրանց պրոյեկցիաների Էվկլիդյան հեռավորության համարժեք ագրեգատ։ L1-PCA- ն օգտագործում է L1- նորմայի կետերի պրոյեկցիաները ։ PCA և L1-PCA-ում հիմնական բաղադրիչների քանակը ավելի քիչ է, քան վերլուծված մատրիցի ռանգը։ Մատրիցը համընկնում է օրիգինալ կետերի միջոցով սահմանված տարածքի չափողականության հետ։ Այդ պատճառով, PCA- ն կամ L1-PCA- ն սովորաբար օգտագործվում են չափողականության իջեցման համար` տվյալների սեղմման կամ աղմուկը քչացնելու նպատակով։
Այնուամենայնիվ, ժամանակակից մեծ տվյալները հաճախ ներառում են հեռավոր կետեր(outlier) ։ Ստանդարտ PCA- ն զգայուն է հեռավոր կետերի նկատմամբ ։ Պատճառն այն է, որ L2-PCA-ի հիման վրա L2- նորմայի ձևավորումը քառակուսային շեշտադրում է կատարում յուրաքանչյուր կոորդինատի յուրաքանչյուր կետի մեծության վրա՝ ի վերջո գերագնահատելով ծայրամասային կետերը, ինչպիսիք են հեռավոր կետերը։ Մյուս կողմից, L1-norm-ի ձևակերպումից հետո L1-PCA- ն գծային շեշտադրում է կատարում յուրաքանչյուր կետի կոորդինատների վրա՝ արդյունավետորեն ՙՙզսպելով՚՚ հեռավոր կետերը ։
Ձևակերպում
Դիտարկենք ցանկացած մատրիցա՝, որը բաղկացած է N հատ D-չափանի կետերից։ Սահմանենք ռանգ՝ ։ K ամբողջ թվի համար, որը , L1-PCA- ն ձևակերպումն է ՝
K=1 համար, պարզեցնում է L1-norm-ի հիմնական բաղադրիչը (L1-PC) \mathbf X գտնելը՝   -  բանաձևերում L1-norm  վերադարձնում է իր արգումենտների բացարձակ արժեքների գումարը։ L2-norm  վերադարձնում է իր արգումենտների քառակուսային արժեքների գումարը։ Եթե փոխարինենք    բանաձևում ` Frobenius / L2-նորմայով  -ով, ապա խնդիրը դառնում է ստանդարտ PCA և այն լուծվում է \mathbf Qմատրիցով, որ պարունակում է K դոմինանտ եզակի \mathbf Xվեկտորներ (այսինքն, եզակի վեկտորներ, որոնք համապատասխանում են K առավելագույն եզակի արժեքներին)։
բանաձևում առավելագույնի չափումը կարելի է ընդլայնել՝
Լուծում
Ցանկացած մատրիցայի համար՝, որտեղm \geq n, սահմանել որպես ամենամոտ (L2-norm իմաստով) մատրից \mathbf A, որն ունի օրթոնորմալ սյուներ։ Այսինքն՝  Procrustes թեորեմն  ասում է, որ եթե \mathbf A ունի SVD , ապա.
Մարկոպուլոսը, Կարիստինոսը և Պադոսը ցույց տվեցին, որ, եթե երկուական միջուկային նորմայի առավելագույնի բարձրացման (BNM) խնդրի ճշգրիտ լուծումն է, ապա՝  ապա  -ում L1-PCA- ի ճշգրիտ լուծումն է։ Միջուկային նորմ   -ում վերադառնում է իր մատրիցային արգումենտի եզակի արժեքների ամփոփումը և կարող է հաշվարկվել ստանդարտ SVD- ի միջիններով։ Ավելին, այն պնդում է, որ հաշվի առնելով L1-PCA լուծումը,, BNM- ի լուծումը կարելի է ստանալ հետևյալ կերպ՝  որտեղ  վերադարձնում է իր մատրիցի արգումենտի \{\pm 1\} նշանի մատրից (ընդհանուր կորստի բացակայության դեպքում մենք կարող ենք դիտարկել, որ ): Բացի այդ, դրանից հետևում է, որ. BNM- ը -ում կոմբինատորիկայի խնդիր է՝ կապված անտիպոդալ երկուական փոփոխականների հետ։ Հետևաբար, դրա ճշգրիտ լուծումը կարելի է գտնել բոլոր 2^{NK} էլեմենտների սպառիչ գնահատման միջոցով   ասիմպտոտիկ արժեքով։ Հետևաբար, L1-PCA- ն նույնպես կարող է լուծվել BNM- ի միջոցով` -ով։ Պարզվում է, որ L1-PCA- ն հնարավոր է օպտիմալ կերպով (ճշգրիտ) լուծել` N-ում պոլինոմիալ բարդության դեպքում ֆիքսված Dչափողականության համար , .
Հատուկ դեպքում, երբ K=1 (\mathbf X միակ L1-PC), BNM- ն ընդունում է երկուական-քառակուսային-մաքսիմումի (BQM) ձևը Անցումը  -ից  -ին, երբ K=1, ճշմարիտ է, քանի որ -ի  եզակի արժեքը  հավասար է, յուրաքանչյուրի \mathbf b համար. Հետո, եթե BQM-ի լուծումն է  -ում, այն ընդունում է հետևյալ տեսքը. որը \mathbf X-ի ճիշտ L1-PC- ն է, ինչպես սահմանված է -ում։ Բացի այդ,  և.